આ અંગે વિધાનસભામાં ગુજરાત પ્રદેશ કોંગ્રેસ પાર્ટીના વ્હિપ બળવંતસિંહ રાજપુતે માંગણીના સંદર્ભમાં જણાવ્યું હતું કે નર્મદા વિભાગના જણાવ્યા અનુસાર વર્ષ 1986માં નર્મદા યોજના પાછળ રૂપિયા 6,406 કરોડ ખર્ચવામાં આવ્યા હતા. વર્ષ 2008-09 સુધીમાં આ ખર્ચ રૂપિયા 39,240 કરોડ સુધી પહોંચી ગયો હતો. હવે આગામી સમયમાં આ ખર્ચ રૂપિયા 50,000 કરોડ સુધી પહોંચશે તેમ લાગી રહ્યું છે. આ ઉપરથી એ બાબત સ્પષ્ટ થાય છે કે નર્મદા યોજનાનો ખર્ચ 576 ટકા જેટલો વધી ગયો છે.